recursal/SuperWikiNEXT-32B huggingface dataset:
**যুক্তরাষ্ট্র ক্রিকেট** আন্তর্জাতিক ক্রিকেট কাউন্সিলের (আইসিসি) সহযোগী সদস্য হিসাবে মার্কিন যুক্তরাষ্ট্র ক্রিকেটের পরিচালনা কমিটি।

এটি আত্মপ্রকাশ করে ২০১৭ সালের ২৪ সেপ্টেম্বর, ২০১৭ সালের জুনে আইসিসি থেকে বহিস্কার হওয়া যুক্তরাষ্ট্র ক্রিকেট অ্যাসোসিয়েশনের প্রস্তাবিত উত্তরসূরি হিসাবে কাজ করবে।

ইতিহাস
------

২০১৭ সালের জুনে, আইসিসি *ইউএসএসিএ*কে আইসিসি থেকে বহিষ্কার করার পক্ষে ভোট দিয়েছিল, আর এটি করার পেছনের কারণ ছিল যুক্তরাষ্ট্রে খেলাধুলা প্রশাসনের সহিত জড়িত থাকার বিষয়গুলির কারণে। একটি নতুন বোর্ড গঠনের আগ পর্যন্ত মার্কিন যুক্তরাষ্ট্রের জাতীয় দলের নিয়ন্ত্রণ আইসিসি আমেরিকার হাতে তুলে দেওয়া হয়েছিল। 

২০১৭ সালের ২৪ সেপ্টেম্বর, (১৮৮৮ সালের কানাডা-মার্কিন যুক্তরাষ্ট্রের ক্রিকেট ম্যাচের বর্ষপূর্তি এবং কেএ আটি কাপে কানাডা-মার্কিন যুক্তরাষ্ট্রের খেলায় মার্কিন যুক্তরাষ্ট্রের জয়ের আনন্দে) ডেনভার ভিত্তিক গ্রুপ অ্যাড্রেনালিন কর্তৃক একটি লোগো সহ "ইউএসএ ক্রিকেট" বা "যুক্তরাষ্ট্র ক্রিকেট" নামে একটি নতুন প্রস্তাবিত সংস্থা অনুমোদনের জন্য ঘোষণা করে। নতুন সংস্থা জানায় যে এর লক্ষ্য হচ্ছে "মূলধারার" দর্শকদের মাঝে খেলাটির জন্য জনপ্রিয়তা বৃদ্ধি করা (মূলত অন্যান্য অঞ্চল থেকে আগত দর্শকদের ক্ষেত্রে)। প্রস্তাবিত সংস্থাটির প্রজেক্ট ম্যানেজার এরিক পার্থেন বর্ণনা করেছিলেন যে এটি একটি "নতুন শুরু" মাত্র, যা অতীতের স্মৃতিগুলিকে "উদ্‌যাপন করবে" এবং "ভবিষ্যতের দিকে তাকিয়ে এগিয়ে যাবে"। 

যুক্তরাষ্ট্র ক্রিকেট ২০১৮ সালের মাঝামাঝি সময়ে তার প্রথম স্বতন্ত্র বোর্ড নির্বাচন করেছে। নভেম্বরে ২০১৮ সালে, যুক্তরাষ্ট্র ক্রিকেট ২০২১ সালের মধ্যে আশেপাশের দলগুলোকে নিয়ে একটি ঘরোয়া টি-টোয়েন্টি লীগ প্রতিষ্ঠার একটি অনুরোধ জানিয়েছিল। যার লক্ষ্য হচ্ছে বিদ্যমান অনুরাগীদের আবারো যুক্ত করা এবং ক্রিকেটের প্রতি সংস্থাটির গঠনমূলক দৃষ্টিভঙ্গিকে সমর্থন করার জন্য নতুন অনুরাগীদের তৈরী করা এবং সমগ্র যুক্তরাষ্ট্র জুড়ে টেকসই ক্রিকেট অবকাঠামোর মানোন্নয়ন করা। (উল্লেখ্য, কেন্দ্রীয় ব্রোওয়ার্ড আঞ্চলিক পার্কটি দেশের একমাত্র আইসিসি অনুমোদিত ক্রিকেট গ্রাউন্ড)  জানুয়ারী ২০১৯, যুক্তরাষ্ট্র ক্রিকেট আনুষ্ঠানিকভাবে আইসিসির ১০৫তম সহযোগী সদস্য হিসাবে অনুমোদন লাভ করে। 

মে ২০১৯, যুক্তরাষ্ট্র ক্রিকেট ঘোষণা করে যে, আমেরিকান ক্রিকেট এন্টারপ্রাইজেজ (এসিই) এর তরফ থেকে প্রস্তাবিত টি-টোয়েন্টি লীগে $১ বিলিয়ন মার্কিন ডলার বিনিয়োগের জন্য বিড গ্রহণ করেছে; এসিইর অংশীদারদের মধ্যে রয়েছেন দ্য টাইমস গ্রুপের সত্যান গজওয়ানি এবং ভিনিত জৈন, এবং উইলো টিভি প্রতিষ্ঠাতা সমীর মেহতা এবং বিজয় শ্রীনিবাসন। এসিই তাদের বিনিয়োগটি করবে লীগ (মানোন্নয়ন এবং পেশাদার), সুবিধা এবং মার্কিন জাতীয় দলগুলির সহায়তা সরবরাহ ক্ষেত্রে।

তথ্যসূত্র
---------

1. ↑  "USACA expelled by the ICC"। *ESPNcricinfo*। সংগ্রহের তারিখ সেপ্টেম্বর ২৫, ২০১৭।
2. ↑  "New American governing body branded as USA Cricket"। *ESPNcricinfo*। সংগ্রহের তারিখ ডিসেম্বর ২০, ২০১৭।
3. ↑  Gladson, J.A.C. (সেপ্টেম্বর ২৬, ২০১৭)। "USA Cricket getting closer to becoming a new federation"। *Times of India*। সংগ্রহের তারিখ নভেম্বর ৮, ২০১৭।
4. ↑  "USA plan to launch their T20 League in 2021"। *ESPNcricinfo* (ইংরেজি ভাষায়)। ২০১৮-১১-২৭। সংগ্রহের তারিখ ২০১৯-০৬-২১।
5. ↑  "USA formally approved to rejoin ICC as Associate Member under USA Cricket"। *ESPN Cricinfo*। সংগ্রহের তারিখ জানুয়ারি ৮, ২০১৯।
6. ↑  "USA Cricket receives $1 billion boost to develop T20 league"। *ESPNcricinfo* (ইংরেজি ভাষায়)। ২০১৯-০৫-২৫। সংগ্রহের তারিখ ২০১৯-০৬-২২।
একই নামের অন্য ব্যক্তিদের নিবন্ধের জন্য মোহাম্মদ রফিকুল আলম (দ্ব্যর্থতা নিরসন) দেখুন।

**মোহাম্মদ রফিকুল আলম বেগ** (জন্ম:জানুয়ারী ১৯৫৯) একজন মেকানিকাল ইঞ্জিনিয়ার এবং শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয় (রুয়েট) এর উপাচার্য হিসাবে দায়িত্ব পালন করেছেন। ২৮ মে ২০১৪-তে তাকে চার বছরের মেয়াদে নিয়োগ দেওয়া হয়েছিল।

পড়ালেখা ও কর্মজীবন
-------------------

রাজশাহী বিশ্ববিদ্যালয় হতে ১৯৭৯ সালে যন্ত্র প্রকৌশল এ বিএসসি শেষ করেছেন। ১৯৮৪ সালে তিনি প্রভাষক হিসাবে নিয়োগ পান রাজশাহী বিশ্ববিদ্যালয় এ। চারটি ইঞ্জিনিয়ারিং কলেজ ১৯৮৬ সালে বাংলাদেশ ইনস্টিটিউট অব টেকনোলজিতে (বিআইটি) যোগদান করেন হয় এবং ২০০৩ সালে রাজশাহী প্রকৌশল ও প্রযুক্তি বিশ্ববিদ্যালয় নামকরণ করা হয়। তিনি যন্ত্র প্রকৌশল এ এমএসসি অর্জন করেন ১৯৮৭ সালে বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে এবং ১৯৯৭ পি এইচ ডি সালে কলকাতার যাদবপুর বিশ্ববিদ্যালয় হতে। তাঁর গবেষণার বিষয় ছিলো সিরামিক প্রলিপ্ত ডিজেল ইঞ্জিনগুলির জ্বলন আচরণ এবং দূষণ নিয়ন্ত্রণ এবং বিকল্প জ্বালানী ব্যবহার সহ অভ্যন্তরীণ জ্বলন ইঞ্জিনগুলিতে।

বেগ মেকানিকাল ইঞ্জিনিয়ারিং বিভাগের প্রধান হিসাবে চারবার দায়িত্ব পালন করেছিলেন এবং ২০০৮ থেকে ২০১০ সাল পর্যন্ত যান্ত্রিক প্রকৌশল অনুষদের ডিন ছিলেন। ২৮ শে মে, ২০১৪ এ তাকে উপাচার্য হিসাবে চার বছরের মেয়াদে নিয়োগ দেওয়া হয়েছিল।

তথ্যসূত্র
---------

1. ↑  "রফিকুল আলম বেগ রুয়েটের নতুন ভিসি"। সংগ্রহের তারিখ ২৭ মে ২০২০।
2. ↑  "রফিকুল আলম বেগ রুয়েটের নতুন উপাচার্য"। সংগ্রহের তারিখ ২৭ মে ২০২০।
3. ↑  "Dr. Mohd. Rafiqul Alam Beg"। *Department of Mechanical Engineering*। RUET। ২০১৬-১২-২০ তারিখে মূল থেকে আর্কাইভ করা। সংগ্রহের তারিখ ২০১৬-১২-০৯।
4. ↑  "Prof Rafiqul Alam Beg, new VC of RUET"। *Bangladesh Sangbad Sangstha*। ২৮ মে ২০১৪। ২০১৭-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৭।
5. ↑  "রুয়েটের নতুন ভিসি ড. রফিকুল আলম"। সংগ্রহের তারিখ ২৭ মে ২০২০।
**আউলচাঁদ** (আনু. ১৬৯৪ - আনু. ১৭৭০) হলেন একজন বাঙালি ধর্ম প্রচারক ও কর্তাভজা সম্প্রদায়ের আদিগুরু। কর্তাভজা সম্প্রদায়ের বিশ্বাস মতানুসারে, গোরাচাঁদ-ই আউলচাঁদ রূপে পুনরায় আবির্ভূত হয়েছেন তার অসমাপ্ত কাজ সমাপ্ত করার লক্ষ্যে।

জন্ম ও পারিবারিক পরিচিতি
------------------------

আউলচাঁদ আনু. ১৬৯৪ সালে (মতান্ত্বরে, আনু. ১৭৫৪-৫৫ সালে) জন্মগ্রহণ করেন। তার পারিবারিক পরিচয় অজ্ঞাত। তিনি পশ্চিমবঙ্গের নদীয়া জেলার উলা বীরনগরে মহাদেব বারুই নামে এক বৈষ্ণব পানচাষির নিকট প্রতিপালিত হন এবং সেখানে তার নাম রাখা হয় পূর্ণচন্দ্র।

শিক্ষাজীবন
----------

তিনি পালক পিতার নিকট প্রাথমিক শিক্ষা লাভের পর হরিহর ঠাকুরের নিকট সংস্কৃত ভাষা ও ধর্মশাস্ত্র অধ্যয়ন করেন।

কর্মজীবন
--------

এক মতে আউলচাঁদ এক মুসলমান ফকিরের শিষ্য ছিলেন; অপর মতে, তিনি ফুলিয়ার বলরাম দাসের নিকট বৈষ্ণবধর্মে দীক্ষা গ্রহণ করেন এবং তখন তার নাম হয় আউলচাঁদ।

আরও দেখুন
---------

* কর্তাভজা;
* চৈতন্যদেব।

তথ্যসূত্র
---------

1. 1 2 3  ওয়াকিল আহমদ (জানুয়ারি ২০০৩)। "আউলচাঁদ"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২১ সেপ্টেম্বর ২০১৯।

বহিঃসংযোগ
---------

* আউলচাঁদ - বাংলাপিডিয়া সাইটে।
জর্জ কিংস্‌লি জিফ
**জর্জ কিংস্‌লি জিফ** (ইংরেজি: George Kingsley Zipf; আইপিএ: zɪf) (১৯০২-১৯৫০) একজন মার্কিন ভাষাবিজ্ঞানী (linguist) ও ভাষাতাত্ত্বিক (philologist)। তিনি বিভিন্ন ভাষার পরিসংখ্যানগত ঘটনাবলী নিয়ে গবেষণা করেন। জিফের বিধি তার নামেই দেওয়া। বিধিটি অনুসারে যেকোন ভাষায় অল্প কিছু শব্দ অনেক বেশি ব্যবহৃত হয়, আর বেশির ভাগ শব্দ ব্যবহার হয় খুব অল্প পরিমাণে। গাণিতিকভাবে,

{\displaystyle P\_{n}\sim 1/n^{a}}
যেখানে **Pn** হল র‌্যাংকিং-এ **n**-তম শব্দের ব্যবহারের হার (frequency) এবং **a** -এর মান প্রায় ১। অর্থাৎ দ্বিতীয় আইটেমটি প্রথম আইটেমের অর্ধেক পরিমাণে ব্যবহৃত হয়, ৩য় আইটেমটি প্রথম আইটেমের এক-তৃতীয়াংশ পরিমাণে ব্যবহৃত হয়, ইত্যাদি।

জিফ হার্ভার্ড বিশ্ববিদ্যালয়ে কাজ করতেন। তার গবেষণা ইন্টারনেট এবং আরও অনেক তথ্য-সংগ্রহের গঠন-প্রকৃতি সম্বন্ধে আজও সঠিক ধারণা দেয়।

প্রকাশিত গ্রন্থাবলি
-------------------

* জিফ, জর্জ কিংস্‌লি (১৯৩২): *Selected Studies of the Principle of Relative Frequency in Language.* Cambridge (Mass.).
* জিফ, জর্জ কিংস্‌লি (১৯৩৫): *The Psycho-Biology of Language.* Cambridge (Mass.).
* জিফ, জর্জ কিংস্‌লি (১৯৪১): *National unity and disunity*
* জিফ, জর্জ কিংস্‌লি (১৯৪৯): *Human behavior and the principle of least effort*
**যুক্তরাষ্ট্র দূতাবাস, নতুন দিল্লি** হ'ল ভারতীয় প্রজাতন্ত্রের নতুন দিল্লিতে অবস্থিত মার্কিন যুক্তরাষ্ট্রের একটি কূটনৈতিক মিশন। দূতাবাসটির নেতৃত্বে আছেন ভারতের নিযুক্ত মার্কিন রাষ্ট্রদূত। দূতাবাস কমপ্লেক্সটি নতুন দিল্লির কূটনৈতিক ছিটমহল চাণক্যপুরির ২৮ একর জমির উপর অবস্থিত। এখানে অন্যান্য দেশেরও দূতাবাস রয়েছে।

ইতিহাস
------

দূতাবাসটির নকশা তৈরি করেন আমেরিকান স্থপতি এডওয়ার্ড ডুরেল স্টোন, তারপরে ইয়েল বিশ্ববিদ্যালয়ের স্থাপত্যের একজন অধ্যাপক ও রেডিও সিটি মিউজিক হলের নকশাকার। দূতাবাসের পরিকল্পনা ১৯৫০-এর দশকের গোড়ার দিকে শুরু হয় এবং এই কমপ্লেক্সের মধ্যে রয়েছে চ্যানারি, রুজভেল্ট হাউস (মার্কিন রাষ্ট্রদূতের সরকারী বাসস্থান), কার্যালয়ের জায়গা ও থাকার ব্যবস্থা এবং এটি নতুন দিল্লিতে অবস্থিত।

দূতাবাসটি আনুষ্ঠানিকভাবে ৫ জানুয়ারী, ১৯৫৯ সালে ভারতের প্রধানমন্ত্রী জওহরলাল নেহেরু এবং অন্যান্য গণ্যমান্য ব্যক্তির উপস্থিতিতে খোলা হয়। উদ্বোধনী অনুষ্ঠানের পরে, ভারতে মার্কিন রাষ্ট্রদূত এলসওয়ার্থ বাঙ্কার বলেন "আমার কাছে এই ভবনটি আমাদের দুই রাষ্ট্রের সহযোগিতার মাধ্যমে কী অর্জন করা যায় তার প্রতীকী। শুরু থেকে শেষ পর্যন্ত এটি একটি যৌথ উদ্যোগ ছিল।" উদ্বোধনের বিষয়ে , *দ্য নিউ ইয়র্ক টাইমস* দূতাবাসটিকে "সম্ভবত বিশ্বের সবচেয়ে মার্জিত" বলে অভিহিত করে।

ভারতে আমেরিকান কনস্যুলেট
------------------------

মুম্বই, চেন্নাই, কলকাতা এবং হায়দ্রাবাদেও আমেরিকা যুক্তরাষ্ট্রের কনস্যুলেট রয়েছে, এগুলির সমস্তই নতুন দিল্লিতে অবস্থিত মার্কিন দূতাবাসের সাথে যুক্ত।

তথ্যসূত্র
---------

1. ↑  "Address"। ২০১২-০১-১৯ তারিখে মূল থেকে আর্কাইভ করা। সংগ্রহের তারিখ ২০২০-০৬-২১।
2. ↑
3. 1 2  Abel, Elie (৪ জানুয়ারি ১৯৫৯)। "NEW U. S. EMBASSY PRAISED BY NEHRU; Indian Head, at Dedication, Notes Blending of National Motif and U. S. Technique" (পিডিএফ)। *The New York Times*। সংগ্রহের তারিখ ১১ জুন ২০১৯।
4. ↑  "About the embassy"। মার্চ ১৭, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ৮, ২০১৬।
5. ↑  "U.S. consulates in India"। ২০১২-০১-১৯ তারিখে মূল থেকে আর্কাইভ করা। সংগ্রহের তারিখ ২০২০-০৬-২১।

বহিঃসংযোগ
---------

* দাপ্তরিক ওয়েবসাইট


উইকিমিডিয়া কমন্সে **যুক্তরাষ্ট্র দূতাবাস, নতুন দিল্লি** সংক্রান্ত মিডিয়া রয়েছে।
**শিবা নাজার আহারি** (ফার্সি: شیوا نظر آهاری‎‎; জন্ম ১০ জুন, ১৯৮৪) হলেন একজন উল্লেখযোগ্য ইরানীয় মানবাধিকার কর্মী এবং মানবাধিকার সংবাদদাতা কমিটির প্রতিষ্ঠাতা সদস্য। ইরান সরকার তাকে কয়েকবার জেল খাটিয়েছেন।

প্রাথমিক জীবন
-------------

২০০৯ সালের ১ জুন তিনি কারাগারে ছিলেন এবং ২০০৯ সালের ২৩শে সেপ্টেম্বর পর্যন্ত এভিন কারাগারে বন্দি ছিলেন, তারপর তিনি ২ লক্ষ ডলারের জামিনে মুক্তি পেয়েছিলেন। তিনি ৩৩ দিনের জন্য নির্জন কারাগারে ছিলেন।

২১ ডিসেম্বর, ২০০৯ সালে তিনি আরো কয়েকজন নেতাকর্মীর সাথে আবারও গ্রেপ্তার হন যারা প্রধান আয়াতুল্লাহ হোসেন আলী মন্টাজেরির জানাজায় যোগ দিতে কোম শহরে যাচ্ছিলেন।

সর্বশেষ সাম্প্রতিক শুনানি ২০১০ সালের ৪ সেপ্টেম্বর তেহরন প্রদেশের ইসলামী বিপ্লবী আদালতের ২৬তম শাখায় অনুষ্ঠিত হয়েছিল, যার মধ্যে "ইসলামী সরকারকে অপমান করার চেষ্টা", "ইসলামী সরকারের বিরুদ্ধে ষড়যন্ত্রের অভিপ্রায় সহ সমাবেশ", "জনশৃঙ্খলা ব্যাহত করা" এবং মোহরেবেহ বা "সৃষ্টিকর্তার বিরুদ্ধে যুদ্ধ চালানোর" অভিযোগ ছিল। তার গ্রেফতারের পর থেকে, আদালতের কার্যক্রম তীব্র আন্তর্জাতিক সমালোচনার সম্মুখীন হয়েছে, এই অভিযোগে যে এটি ইসলামী প্রজাতন্ত্র ইরান কর্তৃক দেশে ভিন্নমত এবং বাকস্বাধীনতার অধিকারকে আরো দমন করার জন্য নেওয়া একটি অবৈধ পদক্ষেপ এবং তার অবিলম্বে মুক্তি জন্য ডাকা হয়েছে।
২৬৬ দিন কারাগারে থাকার পর, তিনি ১২ সেপ্টেম্বর, ২০১০ সালে ৫০০ কোটি ইরানি রিয়াল (প্রায় ৫ লক্ষ ডলারের সমতুল্য) জামিনে মুক্তি পান।

২০০৭ সালে শুরু হওয়া "এক মিলিয়ন স্বাক্ষর" প্রচারাভিযানের অন্যতম উদ্যোক্তা আহারি, যা ইরানের আইনে নারীদের জন্য সমতার দাবি করে।

একটি প্রতিবেদন অনুসারে, শিবা নাজার আহারি ৮ সেপ্টেম্বর, ২০১২ সালে এভিন-এ হাজির হন ৪ বছরের কারাদণ্ডের জন্য। বেশ কয়েকটি সংস্থা তার অবিলম্বে মুক্তির আহ্বান জানিয়েছে তার মধ্যে উল্লেখযোগ্য হলো রিপোর্টার্স উইদাউট বর্ডার, ওয়ার্ল্ড অ্যাসোসিয়েশন অব নিউজপেপারস অ্যান্ড নিউজ পাবলিশারস বা পেন ইন্টারন্যাশনাল।

পুরস্কার
--------

২০১১ সালের ১৩ মার্চ রবিবারে, "মানবাধিকার লঙ্ঘনের উপর সাহসী ইন্টারনেট রিপোর্টিং" এর জন্য ২০১১ সালে থিওডোর হ্যাকার পুরস্কারের প্রাপক হিসেবে শিবা নাজার আহারির নাম ঘোষণা করা হয়েছিল। একজন দার্শনিক, লেখক এবং নাৎসি বিরোধী সাংস্কৃতিক সমালোচক থিওডোর হ্যাকারের নামে এই পুরস্কারের নামকরণ করা হয়েছিল।

তথ্যসূত্র
---------

1. ↑  "Iran: Women's rights activist and lawyer violently arrested"। *web.archive.org*। ২০০৯-০৭-২১। Archived from the original on ২০০৯-০৭-২১। সংগ্রহের তারিখ ২০২১-০৯-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Shiva Nazar Ahari, Iran, Journalist, activist and blogger PEN International"। *web.archive.org*। ২০১৪-১১-২৪। Archived from the original on ২০১৪-১১-২৪। সংগ্রহের তারিখ ২০২১-০৯-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
| খ্রিস্টধর্ম |
| --- |
| ধারাবাহিক নিবন্ধের অংশ |
| খ্রিস্টধর্মের মূল প্রতীক |
| * যীশু
* খ্রিস্ট

* জন্ম
* বাপ্তিস্ম
* পরিচর্যা
* দুঃখভোগ
* ক্রুশারোপণ
* পুনরুত্থান
* স্বর্গারোহণ

 |
| * বাইবেল
* ভিত্তি

* পুরাতন নিয়ম
* নূতন নিয়ম
* সুসমাচার
* ধর্মশাস্ত্র
* ধর্মপুস্তক
* মণ্ডলী
* ধর্মবিশ্বাস
* নতুন বন্দোবস্ত

 |
| ধর্মতত্ত্ব
* ঈশ্বর
* ত্রিত্ব
	+ পিতা
	+ পুত্র
	+ পবিত্র আত্মা

* আত্মপক্ষসমর্থন
* বাপ্তিস্ম
* খ্রীষ্টতত্ত্ব
* ধর্মতত্ত্বের ইতিহাস
* প্রচারাভিযান
* পরিত্রাণ

 |
| * ইতিহাস
* ঐতিহ্য

* প্রেরিতগণ
* পিতর
* পৌল
* মরিয়ম
* আদি খ্রীষ্টধর্ম
* মণ্ডলী পিতাগণ
* কনস্টান্টিন
* পরিষদ
* আউগুস্তিনুস
* মহাবিচ্ছেদ
* ক্রুসেড
* আকুইনাস
* সংস্কার
* লুথার

 |
| * খ্রীষ্টীয় মণ্ডলী
* শাখা

| পশ্চিমা |
| --- |
| * রোমীয় কাথোলিক
* প্রোটেস্টান্ট
	+ আগমনবাদী
	+ পুনর্বাপ্তিস্মবাদী
	+ ইঙ্গবাদী
	+ বাপ্তিস্মবাদী
	+ কালবিনবাদী
	+ সুসমাচারবাদী
	+ শুদ্ধবাদী
	+ লুথারবাদী
	+ পদ্ধতিবাদী
	+ মোরাবীয়
	+ পঞ্চাশত্তমীবাদী
 |
| পূর্বদেশীয় |
| * পূর্বদেশীয় কাথোলিক
* পূর্বদেশীয় অর্থোডক্স
* প্রাচ্যদেশীয় অর্থোডক্স
* পূর্বদেশীয় মণ্ডলী
 |
| অত্রিত্ববাদী |
| * যিহোবার সাক্ষী
* শেষবিচারের দিনের সন্ত
* একত্ব পঞ্চাশত্তমীবাদী
* ইগ্লেসিয়া নি ক্রিস্তো
 |

 |
| সংশ্লিষ্ট বিষয়াবলি
* শিল্প
* সমালোচনা
* জগদ্ব্যাপ্তিবাদ
* সংগীত
* অন্যান্য ধর্ম
* প্রার্থনা
* ধর্মোপদেশ
* প্রতীকবাদ
* উপাসনা

 |
| খ্রীষ্টীয় ক্রুশ খ্রীষ্টীয় প্রবেশদ্বার |
| * দে
* স
 |

যীশুর পুনরুত্থান;রাফায়েল
**যীশুর পুনরুত্থান** হলো যীশুকে পবিত্র ক্রুশে মৃত্যুদণ্ড কার্যকরের পর তার নবজীবন লাভ সংক্রান্ত খ্রিস্টধর্মীয় বিশ্বাস। এটি খ্রিস্টীয় বিশ্বাসের মৌলিক ধর্মতত্ত্ব এবং খ্রিস্টান হবার মূল বিশ্বাসের সাথে ওতোপ্রোতভাবে জড়িত। বলা হয়ে থাকেঃ ' তিনি (যিশু) তৃতীয় দিনে উত্থিত হন যেমনটি বলা আছে পবিত্র ধর্মগ্রন্থসমূহে।'

ধর্মীয় দৃষ্টিকোণ
-----------------

নতুন নিয়মে (New Testament) বর্ণিত ঘটনাপ্রবাহ অনুযায়ী, রোমানরা যিশুকে ক্রুশবিদ্ধ করার পরে, যিশুর দেহে মলম লাগানো হয় এবং জোসেফ নামে এক ব্যক্তি তাকে একটি নতুন সমাধিতে কবরস্থ করেন। কিন্তু ঈশ্বর (পিতা) তাকে সেখান থেকে মৃত অবস্থা থেকে পুনরুত্থিত করেন। পুনরুত্থান লাভের পর চল্লিশ দিনব্যাপী যিশু তার বহু শিষ্যের সাথে দেখা দেন। অতঃপর চল্লিশ দিন পর তিনি স্বর্গারোহন করেন এবং ঈশ্বরের দক্ষিণ হস্তের পাশে অধিষ্ঠান গ্রহণ করেন।

প্রেরিত পল ঘোষণা দেন যে, ' খ্রিস্ট আমাদের পাপের জন্য মারা গেছেন ধর্মগ্রন্থে বর্ণিত ভবিষদ্বাণি অনুসারে; তাকে সমাধিস্থ করা হয়েছে এবং তিনি তৃতীয় দিনে পুনরুত্থান লাভ করেছেন ধর্মগ্রন্থে বর্ণিত ভবিষ্যদ্বাণী অনুসারে।' (১ করিন্থীয়, ১৫ঃ ৩-৪)। অধ্যায়টি বলে যে, যিশুর মৃত্যু এবং তার পুনরুত্থান এই দুইটি বিষয়ে বিশ্বাস স্থাপন খ্রিস্টানদের মৌলিক ধর্মবিশ্বাসের সাথে জড়িত, "যদি যিশুর পুনরুত্থান না হয়ে থাকে, তবে আমাদের ধর্মপ্রচার বৃথা, তোমাদের ধর্মবিশ্বাস নিরর্থক।'

খ্রিস্টানগণ ইস্টার সানডে (পুণ্য রবিবার) দিনটিকে যিশুর পুনরুত্থান দিবস হিসেবে পালন করেন। যিশুকে ক্রুশবিদ্ধ করা হয়েছিল পুণ্য শুক্রবারে। আর তার দুই দিন পর পুণ্য রবিবারে তিনি পুনরায় জীবিত হয়ে শিষ্যদের মাঝে ফিরে এসেছিলেন বলে খ্রিস্টানগণ বিশ্বাস করেন। ইস্টারের এই তারিখটি ইহুদিদের বিখ্যাত হিজরতের ঘটনার সময়কার পাসওভার উদ্‌যাপনের তারিখের সাথে মোটামুটি মিলে যায়, যা পূর্ণিমা রাতে উদ্‌যাপন করা হয়।
এই নিবন্ধটি নেপালের ধর্মনিরপেক্ষতাবাদী দল সম্পর্কে। অন্যান্য ব্যবহারের জন্য শিবসেনা (দ্ব্যর্থতা নিরসন) দেখুন।

**শিবসেনা নেপাল** (নেপালি:  शिवसेना नेपाल; অনুবাদ: *নেপালের শিবের বাহিনী*) হল নেপালের একটি রাজনৈতিক দল। ১৯৯০ সালে অরুণ সুবেদী জন আন্দোলনের প্রেক্ষিতে ধর্মনিরপেক্ষতার দাবির প্রতিবাদে এই দল প্রতিষ্ঠা করেন। 

নেপাল শিবসেনার অবস্থানের বিপরীতে শিবসেনা নেপাল নিজেদের মূলত ধর্মীয় সংস্থা বলে দাবি করে। নেপাল শিবসেনার সঙ্গে ভারতের রাজনৈতিক দল শিবসেনার একটি যোগ থাকলেও, শিবসেনা নেপালের মতে, তাদের সঙ্গে শিবসেনার কোনো যোগ নেই।

শিবসেনা নেপাল নেপালের নির্বাচন কমিশন কর্তৃক নথিভুক্ত দল। এই দল ২০০৮ সালের গণপরিষদ নির্বাচনে অংশ নিয়েছিল।

তালিবানরা বৌদ্ধ প্রত্নতাত্ত্বিক নিদর্শনগুলি ধ্বংস করতে শুরু করলে নেপাল শিবসেনা ও শিবসেনা নেপাল সেই আক্রমণের তীব্র নিন্দা করেছিল।

সংগঠন
-----

শিবসেনা নেপালের দাবি অনুসারে, নেপালের ৭৫টি জেলায় এদের সংগঠন আছে। সুবেদীর মতে, এদের প্রধান কেন্দ্র নেপালের তরাই অঞ্চল।

তথ্যসূত্র
---------

1. ↑  "United Nations Mission in Nepal (UNMIN) : Activities » Activities Update » Activity Details"। ৬ মে ২০০৮ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।
2. 1 2  Pocket Gita to fight for king Gyanendra-Rest of World-World-The Times of India
3. ↑  "Nepal Shiv Sena launched"। ১১ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।
4. ↑  BBC NEWS | South Asia | Hindu fears over secular Nepal
5. ↑  "पार्टीको सूची — Election Commission of Nepal"। ২ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।
6. ↑  P. 38 *Religious Freedom in Asia* By Edward P. Lipton
**জন সিডনি বুলার**, এমবিই (ইংরেজি: Syd Buller; জন্ম: ২৩ আগস্ট, ১৯০৯ - মৃত্যু: ৭ আগস্ট, ১৯৭০) পশ্চিম ইয়র্কশায়ারের ওর্টলি এলাকায় জন্মগ্রহণকারী প্রথম-শ্রেণীর ক্রিকেটার ছিলেন। ক্রিকেট খেলা থেকে অবসর গ্রহণের পর আম্পায়ার হিসেবে দায়িত্ব পালন করেছেন তিনি।

১৯৩০ থেকে ১৯৪৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও ওরচেস্টারশায়ার দলের পক্ষে প্রথম-শ্রেণীর ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন **সিড বুলার**।

খেলোয়াড়ী জীবন
---------------

ইয়র্কশায়ারের লিডসের কাছাকাছি ওর্টলি এলাকায় জন্মগ্রহণকারী সিড বুলার উইকেট-রক্ষকের ভূমিকায় আবির্ভূত হতেন। এছাড়াও নিচেরসারিতে ডানহাতে ব্যাটিংয়ে নামতেন। ১৯৩৫ থেকে ১৯৪৬ সাল পর্যন্ত ওরচেস্টারশায়ারে খেলেন। এরপূর্বে ১৯৩০ সালে ইয়র্কশায়ারের পক্ষে একটি প্রথম-শ্রেণীর খেলায় অংশ নিয়েছিলেন তিনি।

১৯৩৯ সালে হুইটসানের খেলায় এসেক্সের বিপক্ষে খেলা শেষে ফেরার পথে রবিবার সন্ধ্যায় গাড়ি দূর্ঘটনার শিকারে পরিণত হন। তিনি গুরুতরভাবে আহত হলেও ওরচেস্টারশায়ারের উদ্বোধনী ব্যাটসম্যান চার্লি বুল নিহত হন। ফলে, পরবর্তীতে দুই মাস ক্রিকেট খেলায় অংশগ্রহণ করা থেকে বিরত থাকতে হয় তাকে।

আম্পায়ার
---------

১৯৫১ সালে প্রথম-শ্রেণীর আম্পায়ার হিসেবে অভিষেক পর্ব সম্পন্ন হয় সিড বুলারের। ১৯৫৬ থেকে ১৯৬৯ সাল পর্যন্ত ৩৩ টেস্ট পরিচালনা করেছিলেন তিনি।

১৯৬০ সালে লর্ডসে ইংল্যান্ড ও দক্ষিণ আফ্রিকার মধ্যকার টেস্টে ফ্রাঙ্ক লি বলকে ঢিলাকৃতিতে মারার কারণে নো-বল ঘোষণা করেন। এর পরপরই প্রদর্শনী খেলায় জিওফ গ্রিফিনকে একই কারণে নো-বল ঘোষণা করেন তিনি। এর বিরূপ প্রভাবে গ্রিফিনের টেস্ট খেলোয়াড়ী জীবনের ইতি টানতে হয়েছিল।

ব্যক্তিগত জীবন
--------------

১৯৬৫ সালে এমবিই উপাধিতে ভূষিত হন। আগস্ট, ১৯৭০ সালে ওয়ারউইকশায়ার ও নটিংহ্যামশায়ারের মধ্যকার খেলা পরিচালনার উদ্দেশ্যে বৃষ্টিতে পা পিছলে পড়ে যান ও বার্মিংহামের এজবাস্টনের মাঠে পড়ে যান। ৭ আগস্ট, ১৯৭০ তারিখে ৬১ বছর বয়সে বার্মিংহামের এজবাস্টন মাঠে সিড বুলারের দেহাবসান ঘটে।

তথ্যসূত্র
---------

1. ↑  Warner, David (২০১১)। *The Yorkshire County Cricket Club: 2011 Yearbook* (113th সংস্করণ)। Ilkley, Yorkshire: Great Northern Books। পৃষ্ঠা 365। আইএসবিএন 978-1-905080-85-4।
2. ↑  "Syd Buller"। ESPNcricinfo। সংগ্রহের তারিখ ২৬ সেপ্টেম্বর ২০১৭।

বহিঃসংযোগ
---------

* ইএসপিএনক্রিকইনফোতে সিড বুলার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিড বুলার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অ্যাসাসিন'স ক্রিড অরিজিনস** হলো ইউবিসফট মন্ট্রিয়ল কর্তৃক নির্মিত এবং ইউবিসফট কর্তৃক প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড মূল সিরিজের দশম গেম এবং ২০১৫ সালে প্রকাশিত অ্যাসাসিন'স ক্রিড সিন্ডিকেট এর উত্তরসূরী। গেমটি টলেমীয় যুগের (৪৯-৪৭ খ্রিস্টপূর্বাব্দ) শেষের দিকে প্রাচীন মিশরকে ঘিরে নির্মাণ করা হয়েছে এবং বাস্তবিক বিশ্বের ঘটনাগুলির রহস্য কাল্পনিক ইতিহাসের মাধ্যমে বর্ণনা করা হয়েছে গেমটিতে। গেমটিতে বহু শতাব্দির দীর্ঘ আস্যাসিনস ব্রাদারহুড এবং টেম্পলারদের অগ্রজ, অর্ডার অফ দ্যা এনসেন্টস দের মধ্যে দ্বন্দ্বের উৎস উদ্ঘাতন করা হয়েছে। এটি ২০১৭ সালের ২৭ শে অক্টোবর উইন্ডোজ, প্লেস্টেশন ৪, এবং এক্সবক্স ওয়ান এর  জন্য বিশ্বব্যাপী মুক্তি পায়।

গেমপ্লে
-------

অ্যাসাসিন'স ক্রিড অরিজিনস একটি থার্ড পারসন অ্যাকশন গেম যেখানে প্লেয়ারদের জন্য নির্দিষ্ট একটি লক্ষ্য ছুড়ে দেয়া হবে এবং সেখান থেকে প্লেয়ারা নতুন স্কিল, গল্প, চারপাশের পরিবেশ সম্পর্কে জানতে পারবে। এই গেমটিতে প্লেয়াররা অনেকগুলো হাতিয়ারের মাধ্যমে খেলতে পারবে, ঈগল চক্ষু নামের বিশেষ একটি দক্ষতার মাধ্যমে প্লেয়াররা শত্রু শনাক্ত করতে পারবে। আর অনেক রকম দক্ষতা রয়েছে গেমটিতে। প্লেয়াররা মুল বস ও শত্রুর সঙ্গে ফাইট করেও নিজেদের নতুন নতুন হাতিয়ার আনলক করতে পারবে। এছাড়াও এর মাধ্যমে মুল চরিত্রকেও (Main Character) আপগ্রেড করা যাবে।

.

নকসা
----

### সেটিং

মুল চরিত্র হিসেবে গেমে রয়েছে Bayek Of Siwa এবং তার স্ত্রী Aya. তারা একসাথে কাজ করে জনগণ রক্ষার জন্য। এছাড়াও এই গেমটিতে মূল গল্প হিসেবে রয়েছে তাদের ছেলে। Bayek একজন Medjay (মিশরের রক্ষক) চরিত্রে এবং তার  স্ত্রী Aya মানুষদের সাথে যোগাযোগ রক্ষা করে তাদেরকে সাহায্য করার জন্য। 

### বিক্রয়

২০১৭ সালের নভেম্বরে, ইউবিউসফট প্রথম ১০ দিনে বিক্রির সংখ্যা ঘোষণা করে যা অ্যাসাসিন'স ক্রিড সিন্ডিকেট এর তুলনায় দ্বিগুন। এছাড়া আগের গেমগুলোর তুলনায় এটির ডিজিটাল কপি ৩৫% বেশি বিক্রি হয়েছে যেখানে অ্যাসাসিন'স ক্রিড সিন্ডিকেট এর ডিজিটাল কপি মাত্র ১২% বেশি বিক্রি হয়েছিল।

নোট
---

বহিঃসংযোগ
---------


উইকিমিডিয়া কমন্সে **অ্যাসাসিন'স ক্রিড অরিজিনস** সংক্রান্ত মিডিয়া রয়েছে।

উইকিভ্রমণে ***অ্যাসাসিন'স ক্রিড অরিজিনস*** সম্পর্কিত ভ্রমণ নির্দেশিকা রয়েছে।

* প্রাতিষ্ঠানিক ওয়েবসাইট

প্রবেশদ্বার: ভিডিও গেমস

| * দে
* স
*অ্যাসাসিন'স ক্রিড* |
| --- |
| ইউবিসফট |
| ভিডিও গেমস | 

|  |  |
| --- | --- |
| মূল সিরিজ | 
* *অ্যাসাসিন'স ক্রিড*
* *২*
* *ব্রাদারহুড*
* *রেভেলেশনস*
* *৩*
* *৪: ব্ল্যাক ফ্ল্যাগ*
* *রৌগ*
* *ইউনিটি*
* *সিন্ডিকেট*
* *অরিজিনস*
* *ওডিসি*
* *ভ্যালহালা*

 |
| অন্যান্য গেমস | 
* *আলতাইর'স ক্রনিকলস*
* *ব্লাডলাইনস*
* *২: ডিসকভারি*
* *৩: লিবারেশন*
* *আইডেন্টিটি*
* *ক্রনিকলস*

 |

 |
| অন্যান্য মিডিয়া | 

|  |  |
| --- | --- |
| বই | 
* উপন্যাস
* *দ্য ফল*
* *দ্য চেইন*
* *ব্রাহ্মণ*
* *ট্রায়াল বাই ফায়ার*

 |
| চলচ্চিত্র | 
* *লিনিয়েজ*
* *এম্বারস*
* *অ্যাসাসিন'স ক্রিড*

 |

 |
| চরিত্র | 
* ডেসমন্ড মাইলস
* আলতাইর ইবন-লাʼআহাদ
* ইজিও অডিটরে দা ফিরেনজে
* অ্যাভলাইন দে গ্র্যান্ডপ্রে
* এডওয়ার্ড কেনওয়ে
* শে প্যাট্রিক করম্যাক
* আরনো ডোরিয়ান
* বাইক অফ সিওয়া
* অ্যালেক্সিয়াস এবং কাসান্দ্রা

 |
| ব্যক্তি | 
* প্যাট্রিস ডিজিলেটস
* কোরি মে
* জেড রেমন্ড
* জেফরি ইওহালেম

 |
| সম্পর্কিত | 
* *ইম্মর্টার ফেনিক্স রাইজিং*
* *প্রিন্স অফ পার্সিয়া*
* *স্কাল & বোনস*
* *সোলক্যালিবার ভি*
* *ওয়াচ ডগস*

 |
| 
* বিষয়শ্রেণী বিষয়শ্রেণী

 |
**সিডনি হ্যান্ড এমরি** (ইংরেজি: Sid Emery; জন্ম: ১৫ অক্টোবর, ১৮৮৫ - মৃত্যু: ৭ জানুয়ারি, ১৯৬৭) নিউ সাউথ ওয়েলসের ম্যাকডোনাল্ডসটাউনে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন **সিড এমরি**।

প্রথম-শ্রেণীর ক্রিকেট
---------------------

১৯০৮-০৯ মৌসুম থেকে ১৯১২-১৩ মৌসুম পর্যন্ত সিড এমরি’র প্রথম-শ্রেণীর খেলোয়াড়ী জীবন চলমান ছিল। এ সময়ে নিউ সাউথ ওয়েলসের পক্ষে ৫৮ খেলায় অংশ নিয়ে ২৩.৭৯ গড়ে ১৮৩ উইকেট পেয়েছিলেন। ব্যক্তিগত সেরা বোলিং পরিসংখ্যান গড়েন ৭/২৮। চমৎকার মিডিয়াম-পেস গুগলি বোলার হিসেবে সুনাম অর্জন করেন।

১৯০৯-১০ মৌসুমে মেলবোর্নে ভিক্টোরিয়ার বিপক্ষে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে ৭/২৮ লাভ করেন। মাত্র ১৫টি শেফিল্ড শিল্ডের খেলার অংশ নেয়ার সুযোগ হয় তার। এ পর্যায়ে ২৪.৬৫ গড়ে ৬০ উইকেট তুলে নেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন সিড এমরি। ২৭ মে, ১৯১২ তারিখে ম্যানচেস্টারে ত্রি-দেশীয় প্রতিযোগিতায় দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৫ আগস্ট, ১৯১২ তারিখে নটিংহামে একই দলের বিপক্ষে সর্বশেষ টেস্টে অংশ নিয়েছিলেন তিনি।

১৯১২ সালে এস. ই. গ্রিগরির নেতৃত্বাধীন অস্ট্রেলিয়া দলের সদস্যরূপে ইংল্যান্ড গমন করেন। শুরুরদিকে বেশ সফলতা পেয়েছিলেন। কিন্তু পরবর্তীতে এ ধারা অব্যাহত রাখতে পারেননি। ঐ গ্রীষ্মে স্বাগতিক ইংল্যান্ডের বিপক্ষে দুইটি ও দক্ষিণ আফ্রিকার বিপক্ষে দুই টেস্ট খেলেছিলেন। ওল্ড ট্রাফোর্ড টি. জে. ম্যাথুজের একই দিন বিকেলে দুইবার হ্যাট্রিক লাভের খেলায় তারও অংশগ্রহণ ছিল। প্রায় ৫০ রান খরচায় পাঁচ উইকেট পান। খেলাগুলোয় তিনি খুব কমই সফল হয়েছিলেন। এ সফরে ২৩.৮৯ গড়ে ৬৭ উইকেট পান। নর্দাম্পটনে নর্দাম্পটনশায়ারের বিপক্ষে আয়োজিত খেলায় ১১০ রান খরচায় ১২ উইকেট পান। এটিই তার খেলায় সেরা বোলিং পরিসংখ্যানরূপে স্বীকৃতি পায়।

১৯১৩ সালে উত্তর আমেরিকা ও বারমুদায় অস্ট্রেলিয়া দলের দীর্ঘ সময়ের সফরে যান। সেখানে তিনি শতাধিক উইকেট ও সহস্রাধিক রান তুলেছিলেন।

৭ জানুয়ারি, ১৯৬৭ তারিখে ৮১ বছর বয়সে নিউ সাউথ ওয়েলসের সিডনির পিটারশ্যাম এলাকার হাসপাতালে সিড এমরি’র দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ১৫ ডিসেম্বর ২০১৮।
2. ↑  Triangular Tournament (Aus Eng RSA) May/Aug 1912 - Averages

আরও দেখুন
---------

* ক্লদ জেনিংস
* কুইন্সল্যান্ড ক্রিকেট দল
* ১৯১২ ত্রি-দেশীয় প্রতিযোগিতা
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সিড এমরি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিড এমরি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
অস্ট্রেলিয়া দল – ১৯১২ অ্যাশেজ সিরিজ |
| --- |
| 
* গ্রিগরি (অঃ)
* বার্ডসলি
* কারকিক (†)
* এমরি
* হ্যাজলিট
* জেনিংস
* কেলেওয়ে
* ম্যাককার্টনি
* ম্যাথুজ
* মেন
* মিনেট
* স্মিথ
* হুইটি

 |
| 
* *ম্যাকলারিন*
* *ওয়েবস্টার*

 |
| *বাঁকা হরফে* চিহ্নিত খেলোয়াড়েরা দলের সদস্য হিসেবে থাকলেও কোন খেলায় অংশগ্রহণ করেননি। |
| বাহাই বিশ্বাস |
| --- |
| Part of a series on the |
|  |
| কেন্দ্রীয় ব্যক্তিত্ব
* বাহাউল্লাহ
* বা'ব
* আব্দুল বাহা
 |
| মৌলিক বিষয়
* শিক্ষা
* ঈশ্বরের একত্ব
* মানবতার একত্ব
* ধর্মের একত্ব
* আইন
* প্রার্থনা
* বর্ষপঞ্জি
* উনিশ দিনের ভোজানুষ্ঠান
 |
| মূল ধর্মগ্রন্থ
* *কিতাব ই আকদাস*
* *কিতাব ই ইকান*
* *নিহিত বাক্যাবলি*
* *কতিপয় প্রশ্নের উত্তর*
* অন্যান্য পাঠ্য
 |
| প্রতিষ্ঠান
* Covenant of Baháʼu'lláh
* Administrative Order
* The Guardianship
* Universal House of Justice
* Spiritual Assemblies
 |
| ইতিহাস
* Baháʼí history
* Timeline
* Bábism
* Persecution
 |
| ব্যক্তি/জনসংখ্যা
* Shoghi Effendi
* Hands of the Cause
* Apostles
* Other Baháʼís
* Bábis
	+ Letters of the Living
	+ Mullá Husayn
	+ Táhirih
 |
| স্থান
* House of Worship
* Shrine of Baháʼu'lláh
	+ Qiblih
* Shrine of the Báb
* Síyáh-Chál
* World Centre
* Pilgrimage
* Haifa
* Acre
 |
| অন্যান্য বিষয়াদি
* Socioeconomic development
* Progressive revelation
* Cosmology
* Symbols
* Prophecies
* Statistics
* Orthography
 |
| * Category
 |
| * দে
* স
 |

বাহাই ধর্মের অন্যতম মৌলিক শিক্ষা হল যে, কিছু ছোটখাট দৃষ্টান্ত ব্যতীত নারী ও পুরুষ সমান এবং লৈঙ্গিক সমতা হল একটি আধ্যাত্মিক ও নৈতিক মান যা পৃথিবীকে একীকরণের জন্য অপরিহার্য এবং শান্তির পূর্বশর্ত । বাহাই শিক্ষাচার ব্যক্তি, পরিবার এবং সম্প্রদায় জীবনে এই নীতি বাস্তবায়নের গুরুত্বের উপর জোর দেয়। তা সত্ত্বেও বাহাই মতে দুই লিঙ্গের পূর্ণ আধ্যাত্মিক ও সামাজিক সাম্যের ধারণা বলতে সমতা বোঝায় না, সেখানেও জীবনের নির্দিষ্ট কিছু ক্ষেত্রে লৈঙ্গিক বৈষম্য এবং পার্থক্য দেখা যায়। উল্লেখযোগ্যভাবে, যদিও বাহাই নারীরা জাতীয় এবং আন্তর্জাতিক উভয় স্তরে ধর্মীয় পদে নির্বাচিত এবং নিযুক্ত হয়ে বিস্তৃত পরিসরে কাজ করতে পারে কিন্তু তাদের বাহাই বিশ্বাসের সর্বোচ্চ পরিচালনা প্রতিষ্ঠান ইউনিভার্সাল হাউস অফ জাস্টিসের সদস্য হিসাবে কাজ করার অনুমতি নেই।

সমতা
----

নারী ও পুরুষের সমতা একটি মৌলিক বাহাই নীতি,যা বাহাই বিশ্বাসের প্রতিষ্ঠাতা বাহাউল্লাহর লেখায় স্পষ্ট এবং বিশেষ করে তার পুত্র এবং নির্বাচিত দোভাষী আব্দুল বাহার লেখা ও বক্তৃতায় স্পষ্ট। সম্প্রদায়ের শিক্ষা প্রদান ও তার প্রতিফলন বাহাই সম্প্রদায়ের জীবনের কেন্দ্রবিন্দু, যা ব্যবহারিক পর্যায়ে বাস্তবায়িত হয়। বাহাই শিক্ষাচার বলে যে, নারীরা পুরুষের চেয়ে নিকৃষ্ট নয় এবং সামাজিক জীবনের দিক থেকে তাদেরকে পুরুষদের অধীনস্থ হওয়া উচিত নয়। আসলে, মেয়েদের শিক্ষাকে ছেলেদের চেয়ে বেশি গুরুত্বপূর্ণ বলে মনে করা হয় এবং তাই তাকে প্রাধান্য দেওয়া হয়। বাহাই দৃষ্টিতে, নারীরা সবসময় পুরুষদের সমান ছিল, এবং কেন মহিলারা এখনও পর্যন্ত এই সমতা অর্জন করতে পারেনি তার কারণ পর্যাপ্ত শিক্ষাগত এবং সামাজিক সুযোগের অভাব, এবং আরও একটি কারণ হল মহিলাদেরকে তাদের প্রকৃত সম্ভাবনা বিকাশ থেকে বিরত রাখতে পুরুষরা তাদের বৃহত্তর শারীরিক শক্তি ব্যবহার করেছে।

তথ্যসূত্র
---------

1. ↑  "Lights of Guidance/Women - Bahaiworks, a library of works about the Bahá'í Faith"। *bahai.works*। সংগ্রহের তারিখ ২০২০-১০-২১।
**সিডনি টমাস ক্যালাওয়ে** (ইংরেজি: Sydney Callaway; জন্ম: ৬ ফেব্রুয়ারি, ১৮৬৮ - মৃত্যু: ২৫ নভেম্বর, ১৯২৩) নিউ সাউথ ওয়েলসের রেডফার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন **সিডনি ক্যালাওয়ে**।

প্রথম-শ্রেণীর ক্রিকেট
---------------------

১৮৮৮-৮৯ মৌসুম থেকে ১৯০৬-০৭ মৌসুম পর্যন্ত সিডনি ক্যালাওয়ে’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে ৬২টি প্রথম-শ্রেণীর ক্রিকেট খেলায় অংশ নিয়ে উইকেট প্রতি ১৭-এর অল্প বেশি গড়ে ৩২০ উইকেট তুলে নেন।

অস্ট্রেলিয়া থেকে নিউজিল্যান্ডে চলে যান। সেখানে তিনি ক্যান্টারবারির পক্ষে প্রথম-শ্রেণীর ক্রিকেট খেলায় অংশ নিতেন। এছাড়াও, নিউজিল্যান্ড দলের পক্ষেও বেশ কয়েকটি খেলায় অংশ নিয়েছেন। তন্মধ্যে দুইটি খেলা ছিল অস্ট্রেলিয়ার বিপক্ষে। কিন্তু ঐ সময়ে নিউজিল্যান্ড দলের টেস্ট মর্যাদা ছিল না।

১৯০৩-০৪ মৌসুমে নিউজিল্যান্ডে অবস্থানকালে পাঁচ খেলায় মাত্র ৮.৭৭ গড়ে ৫৪টি প্রথম-শ্রেণীর উইকেট পান। তন্মধ্যে ব্যক্তিগত সেরা বোলিং পরিসংখ্যান গড়েন ৮/৩৩ ও ৭/২৭। হকস বে’র বিপক্ষে অনুষ্ঠিত খেলায় তিনি অপরিবর্তিত অবস্থায় একাধারে বোলিং কর্ম চালিয়ে যান। পাশাপাশি, ওয়েলিংটনের বিপক্ষে ৫/৯৬ ও ৬/৪ পেয়েছিলেন। তন্মধ্যে দ্বিতীয় ইনিংসে ওয়েলিংটন দল মাত্র ২২ রানে গুটিয়ে যায়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন সিডনি ক্যালাওয়ে। ১ জানুয়ারি, ১৮৯২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ জানুয়ারি, ১৮৯৫ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত তিন টেস্টের সবকটিই ইংল্যান্ডের বিপক্ষে খেলেছেন।

১৮৯১-৯২ মৌসুমে সিডনি ও মেলবোর্নে এবং ১৮৯৪-৯৫ মৌসুমে অ্যাডিলেডে সফরকারী ইংরেজ দলের মুখোমুখি হন। তন্মধ্যে, অ্যাডিলেড টেস্টের প্রথম ইনিংসে ৫/৩৭ পেয়েছিলেন তিনি। কিন্তু সিডনি টেস্টে জনি ব্রিগসের হ্যাট্রিকের দ্বিতীয় শিকারে পরিণত হয়েছিলেন তিনি।

ব্যক্তিগত জীবন
--------------

মৃত্যু-পূর্ব পর্যন্ত দীর্ঘদিন যাবৎ অসুস্থ ছিলেন। এ পর্যায়ে ক্যান্টারবারি ফ্রোজেন মিট কোম্পানিতে কেরানি হিসেবে কাজ করতেন। ব্যক্তিগত জীবনে বিবাহিত ছিলেন। মেরি নাম্নী এক রমণীর পাণিগ্রহণ করেন। এ দম্পতির এ পুত্র ছিল। ২৫ নভেম্বর, ১৯২৩ তারিখে ক্রাইস্টচার্চে ৫৫ বছর বয়সে সিডনি ক্যালাওয়ে’র দেহাবসান ঘটে।

তথ্যসূত্র
---------

1. ↑  Sydney Callaway bowling by season
2. ↑  Hawke's Bay v Canterbury 1903-04
3. ↑  Wellington v Canterbury 1903-04
4. ↑  "Obituary: Mr S. T. Callaway"। *Press*: 11। ২৬ নভেম্বর ১৯২৩। সংগ্রহের তারিখ ৬ মার্চ ২০১৮।

আরও দেখুন
---------

* পার্সি চার্লটন
* জর্জ আলেকজান্ডার
* নর্দার্ন ডিস্ট্রিক্টস ক্রিকেট দল
* টেস্ট ক্রিকেটে হ্যাট্রিকের তালিকা
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সিডনি ক্যালাওয়ে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিডনি ক্যালাওয়ে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বাহাই নীতিমালা** হলো বাহাই বিশ্বাসে ব্যবহৃত আইন ও অধ্যাদেশ এবং বাহ্যিক অনুশীলনের একটি মৌলিক অংশ।

ইতিহাস
------

বাহাই বিশ্বাসের শিকড় হলো বেবধর্ম, যা ১৯৯০ সালের মাঝামাঝি সময়ে পার্সিয়ায় শুরু হয়েছিল।

আইন ও অধ্যাদেশ
--------------

### প্রার্থনা

প্রার্থনার আমলটি ব্যক্তিগত শৃঙ্খলার জন্য বাহাই আইনগুলির মধ্যে অন্যতম গুরুত্বপূর্ণ একটি আইন এবং বাহাইদেরকে প্রতিদিন প্রার্থনা করার নির্দেশ দেওয়া হয়েছে। বাহাইবাদে প্রার্থনা দুটি স্বতন্ত্র ধরনের সমন্বয় করে, এর একটি হলো বাধ্যতামূলক প্রার্থনা এবং অপরটি হলো ভক্তিপূর্ণ বা সাধারণ প্রার্থনা।

### উপবাস

উপবাসের সময়কালে ২ মার্চ থেকে ২০ শে মার্চ পর্যন্ত ১৫ থেকে ৭০ বছর বয়সী সুস্থ ও সবল বাহাইদের খাওয়া-দাওয়া থেকে নির্দিষ্ট সময়ব্যাপী বিরত থাকতে হবে। ভ্রমণকারী, অসুস্থ, গর্ভবতী, সেবিকা, রজঃস্বলা নারী বা ভারী শ্রমে নিযুক্ত ব্যক্তিদের উপবাস না করলেও চলবে।  বাহাই বিশ্বাসে উপবাস একটি আধ্যাত্মিক ভক্তি কিন্তু বাধ্যতামূলক জবরদস্তি নয়। 

### বিবাহ ও পারিবারিক জীবন

### উত্তরাধিকার

### পরনিন্দা এবং পরচর্চা

### মাদকদ্রব্য

### ঈশ্বরের পাওনা ও দান

তথ্যসূত্র
---------

1. ↑  Smith 2008, পৃ. 158
2. ↑  Hatcher ও Martin 1998, পৃ. 156–157
3. ↑  Walbridge, John। "Prayer and worship"। সংগ্রহের তারিখ ২০০৯-১১-১৫।
4. 1 2  Smith 2008, পৃ. 162
**জিওফ্রে ইয়ান অ্যালট** (জন্ম: ২৪ ডিসেম্বর, ১৯৭১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ১৯৯৬ থেকে ২০০০ সালের মধ্যবর্তী সময়কালে নিউজিল্যান্ড ক্রিকেট দলের পক্ষে অংশগ্রহণ করেছেন। দলে তিনি মূলতঃ বামহাতি ফাস্ট-মিডিয়াম বোলার ছিলেন। এছাড়াও, ডানহাতে ব্যাটিংয়ে পারদর্শী ছিলেন **জিওফ অ্যালট**।

খেলোয়াড়ী জীবন
---------------

১৯৯৫-৯৬ মৌসুমে গ্লেন টার্নারের পরিচালনায় জিম্বাবুয়ে সফরের জন্য নিউজিল্যান্ড দলে তাকে অন্তর্ভুক্ত করা হয়। এ সময় নিউজিল্যান্ড দলের সদস্যদের আঘাতের সমস্যা ছিল ও নতুনদেরকে জাতীয় দলের জন্য প্রস্তুত রাখার প্রয়োজন ছিল। কিন্তু তিনি তেমন সফলতা পাননি। ফলশ্রুতিতে ১৯৯৬ সালের ক্রিকেট বিশ্বকাপের নিউজিল্যান্ড দলে রাখা হয়নি। ১৯৯৭ সালে নিউজিল্যান্ড এ দল বনাম ইংল্যান্ড এ দলের খেলায় সফলতা লাভের প্রেক্ষিতে তাকে টেস্ট দলে পুনরায় অংশগ্রহণের আমন্ত্রণ জানানো হয়।

১৯৯৯ সালে দক্ষিণ আফ্রিকার বিপক্ষে অনুষ্ঠিত টেস্টে দীর্ঘ সময় নিয়ে শূন্য রান করার রেকর্ড গড়েন। শূন্য রানে আউট হতে তাকে ১০১ মিনিটে ৭৭ বল মোকাবেলা করতে হয়েছিল।

মে/জুন, ১৯৯৯ সালে ইংল্যান্ডে অনুষ্ঠিত ক্রিকেট বিশ্বকাপে তিনি অসামান্য ভূমিকা পালন করেন। প্রতিযোগিতার ৯ খেলায় অংশ নিয়ে তিনি ২০ উইকেট পান ও শীর্ষস্থানীয় বোলার হিসেবে পরিচিত হন। এরফলে নিউজিল্যান্ড দলকে সেমি-ফাইনালে উত্তরণ ঘটাতে সহায়তা করেন।

ধারাবাহিকভাবে কয়েকটি আঘাতে আক্রান্ত হবার পর ২০০১ সালে সকল স্তরের ক্রিকেট থেকে অবসর নেন তিনি। তার হেনরি নামীয় এক পুত্র রয়েছে।

তথ্যসূত্র
---------

1. ↑  Frindall, Bill (২০০৯)। *Ask Bearders*। BBC Books। পৃষ্ঠা 108। আইএসবিএন 978-1-84607-880-4। সংগ্রহের তারিখ ১৩ জুন ২০১১।

আরও দেখুন
---------

* ড্যানিয়েল ভেট্টোরি
* ১৯৯৯ ক্রিকেট বিশ্বকাপ
* ১৯৯৮ আইসিসি নক-আউট ট্রফি

| * দে
* স
নিউজিল্যান্ড দল – ১৯৯৯ ক্রিকেট বিশ্বকাপ সেমি-ফাইনালিস্ট |
| --- |
| 
* ১ ফ্লেমিং
* ২ অ্যালট
* ৩ অ্যাসলে
* ৪ বাফিন
* ৫ কেয়ার্নস
* ৬ ডৌল
* ৭ হ্যারিস
* ৮ হার্ট
* ৯ হর্ন
* ১০ লারসেন
* ১১ ম্যাকমিলান
* ১২ ন্যাশ
* ১৩ প্যারোরে
* ১৪ টোজ
* ১৫ ভেট্টোরি
* কোচ: স্টিভ রিক্সন

 | নিউজিল্যান্ড |
**ডেভিড গ্রাহাম সিউয়েল** (ইংরেজি: David Sewell; জন্ম: ২০ অক্টোবর, ১৯৭৭) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **ডেভিড সিউয়েল**।

প্রথম-শ্রেণীর ক্রিকেট
---------------------

১৯৯৫-৯৬ মৌসুম সাল থেকে ২০০৬ সাল পর্যন্ত ডেভিড সিউয়েলের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে ওতাগো ও হক কাপে নর্থ ওতাগোর সদস্যরূপে খেলতেন। ১৯৯৬-৯৭ মৌসুমে সেন্ট্রাল ডিস্ট্রিক্টসের বিপক্ষে দূর্দান্ত খেলেন। ৮/৩১ বোলিং পরিসংখ্যান গড়েছিলেন তিনি। পরবর্তীতে এটিই তার সেরা বোলিং পরিসংখ্যানে পরিণত হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডেভিড সিউয়েল। ২৫ সেপ্টেম্বর, ১৯৯৭ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯৭-৯৮ মৌসুমে নিউজিল্যান্ড দলের সাথে জিম্বাবুয়ে গমন করেন। সিরিজের দ্বিতীয় টেস্টে অংশ নিয়েছিলেন তিনি।

তথ্যসূত্র
---------

1. ↑  "Otago v Central Districts 1996-97"। *CricketArchive*। সংগ্রহের তারিখ ৩ মে ২০১৮।
2. ↑  "2nd Test, New Zealand tour of Zimbabwe at Bulawayo, Sep 25-29 1997"। *Cricinfo*। সংগ্রহের তারিখ ৩ মে ২০১৮।

আরও দেখুন
---------

* ম্যাট হর্ন
* জক এডওয়ার্ডস
* এক টেস্টের বিস্ময়কারী
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ডেভিড সিউয়েল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড সিউয়েল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
উত্তর-পূর্ব ভারতের মিজোরাম রাজ্যের মিজো জনগণের ঐতিহ্যবাহী খাবার মিজো রন্ধনশৈলীর অন্তর্ভুক্ত। মিজোরামের রন্ধনপ্রণালীতে উত্তর-পূর্ব ভারত এবং উত্তর ভারতের অন্যান্য অঞ্চলের প্রভাব লক্ষ্য করা যায়। মিজোরামের অধিবাসীদের প্রধান খাদ্য ভাত। মিজোরা তাদের খাবারে আমিষ জাতীয় উপাদান যোগ করতে পছন্দ করে। মাছ, মুরগি, শুয়োরের মাংস এবং গরুর মাংস মিজোদের মধ্যে জনপ্রিয় মাংস। বেশিরভাগ মিজো লোকেরা ভাতের সাথে সেদ্ধ সবজি খেতে পছন্দ করে কিন্তু মিজোদের তরুণ প্রজন্ম ভাজা এবং মশলাদার খাবার বেশি পছন্দ করে। মিজোদের জনপ্রিয় খাবারের মধ্যে উল্লেখযোগ্য বাই(বা ওয়াই), সা-উম এবং সাউচিয়ার।

জনপ্রিয় পদ
-----------

ভাত, বাই, মাংস এবং হামারচা পরিবেশিত একটি সাধারন মিজো থালি
বেশিরভাগ মিজো মানুষের প্রধান খাদ্য হল ভাত যার সাথে সাধারণত মাংস এবং সবজি পরিবেশন করা হয়। মিজোদের উল্লেখযোগ্য পার্শ্ব পদগুলির মধ্যে অন্যতম হল বাই, রেপ, ছুম হান ও হামরচা। 

বাই হল মটর শুটি এবং ভোজ্য ফার্ন দিয়ে রান্না করা বেশ কয়েকটি ভেষজের সংমিশ্রণ। বাই তৈরি করা হয় ফুটন্ত শাকসবজি (উপাদানগুলি পরিবারভেদে ভিন্ন হতে পারে) ও বেকাং (গাঁজানো সয়াবিন) দিয়ে। রেপ হল মরিচ, স্থানীয় ভেষজ এবং তাজা শাক-সবজির সাথে সেদ্ধ করা মাংস (মাছ, মুরগি, শুয়োরের মাংস বা গরুর মাংস)। ছুম হান হল সেদ্ধ করা সবজি।

ছাংবান, আলু চপ, আটা এবং চা সহ মিজো গৃহস্থালীর সাধারণ দুপুরের খাবার
মিজো গৃহস্থালীতে দুপুরের ভিন্ন ভিন্ন ঘরে ভিন্ন প্রকার পদ রান্না হয়। দুপুরের খাবারে সাধারণ বিস্কুট থেকে শুরু করে, নুডুলস এবং কখনও কখনও "ছাংবান" (একটি সূক্ষ্ম আঠালো চাল থেকে তৈরি একটি জলখাবার) ও খাওয়া হয়। "ছাংবান" সাধারণত কুর্তাই (গুড়) এবং চা দিয়ে খাওয়া হয়। মিজোদের কিছু জনপ্রিয় দুপুরের খাবারের পদ হল, সানপিয়াউ, ছাংবান, আরতুই ছিপছুয়ান চাউ (নুডলসের সঙ্গে ডিম ভাজা)। 

সানপিয়াউ হল মাংস, সস এবং মিজো মশলার সাথে মিশ্রিত ভাতের মন্ড। ছাংবান হল আঠালো স্থানীয় চালের রুটি।

আলু চপ এবং সাউচিয়ারও মিজোদের জনপ্রিয় দুপুরের খাবার।

তথ্যসূত্র
---------

1. ↑  "Mizo Cuisine in India"। India9.com। ৭ জুন ২০০৫। সংগ্রহের তারিখ ৭ ফেব্রুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Food in Mizoram"। Mapsofindia.com। ২০১৩-০৬-২৮। সংগ্রহের তারিখ ২০১৩-১২-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Where the Clouds Roll Along"। *Rediff*। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Ghosh, Arnab। "5 Tasty Recipes from Mizoram"। ৮ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Choudhery, Chandrakala। "Mizo cuisine: A hit among food lovers"। *Outlook India*। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Mizo cuisine: A hit among food lovers"। *Catch news*। সংগ্রহের তারিখ ৬ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আরশিল গোর্কি - দ্য লিভার ইজ দ্য কক্স কোম্ব 
**বিমূর্ত অভিব্যক্তিবাদ** মার্কিন চিত্রকলার ইতিহাসে দ্বিতীয় বিশ্বযুদ্ধ-পরবর্তীকালের একটি শিল্প আন্দোলন। ১৯৪০-এর দশকে নিউ ইয়র্ক শহরে এটির বিকাশ ঘটে। এটি ছিল বিশ্ব পর্যায়ে প্রভাব বিস্তারকারী প্রথম সম্পূর্ণরূপে মার্কিন শিল্প আন্দোলন। এই আন্দোলনের ফলে প্যারিসের বদলে নিউইয়র্ক শহর পশ্চিমা বিশ্বের শিল্পকলা জগতের কেন্দ্রে পরিণত হয়। 

যদিও *বিমূর্ত অভিব্যক্তিবাদ* পরিভাষাটি মার্কিন শিল্প সমালোচক রবার্ট কোটস ১৯৪৬ সালে প্রথম মার্কিন শিল্পকলার গবেষণায় প্রয়োগ করেছিলেন, তার আগেই জার্মানির *ডের ষ্টুর্ম* নামের সাময়িকীতে ১৯১৯ সালে জার্মান অভিব্যক্তিবাদ বিষয়ে এই পরিভাষাটি প্রথম ব্যবহৃত হয়েছিল। মার্কিন যুক্তরাষ্ট্রে আলফ্রেড বার ১৯২৯ সালে ওয়াসিলি ক্যান্ডিনস্কির শিল্পকর্ম সম্পর্কিত আলোচনায় পরিভাষাটি প্রথম ব্যবহার করেছিলেন।

শৈলী
----

তথ্যসূত্র
---------

1. ↑  *Willem de Kooning* (1969) by Thomas B. Hess
2. ↑  Editors of Phaidon Press (২০০১)। *The 20th-Century art book.* (Reprinted. সংস্করণ)। London: Phaidon Press। আইএসবিএন 0714835420। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
3. ↑  Hess, Barbara; "Abstract Expressionism", 2005
বিভিন্ন দেশে বাহাইদের উপর অত্যাচারের ঘটনা ঘটে, বিশেষত ইরানে ,যেখানে বাহাই বিশ্বাসের সূচনা হয়েছিল এবং বিশ্বের বৃহত্তম বাহাই জনগোষ্ঠী অবস্থিত। মুহাম্মদের নবুওয়াতের চূড়ান্ততা এবং গতানুগতিক ইসলামি বিশ্বাসের কিছু ধারণার সাথে সমার্থক কিন্তু ভিন্ন হওয়ায় বাহাইদের উপর নিপীড়নের সূত্রপাত হয়। 
অনেকেই বাহাদেরকে ইসলাম থেকে ধর্মত্যাগী হিসাবে দেখে এবং কিছু ইসলামপন্থীর মতে এর সাজা হিসেবে বাহাইদের অবশ্যই অনুতাপ এবং মৃত্যুর মধ্যে বেছে নিতে হবে।

মিসর
----

১৯২৫ সালে মিশর প্রথম ইসলামী রাষ্ট্র হয়ে উঠার পর রাষ্ট্রীয়ভাবে বাহাইকে ইসলাম হতে পৃথক ও একটি স্বাধীন ধর্ম হিসাবে স্বীকৃতি দেয়।
২০০১ সালের জানুয়ারিতে, দন্ডবিধির ৯৮ (এফ) ("একটি স্বর্গীয় ধর্মের অবমাননা") এবং অন্যান্য সম্ভাব্য অভিযোগের অযুহাতে সোহাগ শহরে ১৮ জন বাহাইকে গ্রেফতার করা হয়েছিল। যাদের মধ্যে অন্তত ১০ জনকে আনুষ্ঠানিকভাবে অভিযুক্ত না হয়েও ১০ মাস ধরে কারাগারে আটকে রাখা হয়েছিল।

তথ্যসূত্র
---------

1. ↑  International Federation for Human Rights (২০০৩-০৮-০১)। "Discrimination against religious minorities in Iran" (PDF)। fdih.org। সংগ্রহের তারিখ ২০০৬-১০-২০।
2. ↑  Affolter, Friedrich W. (২০০৫)। "The Specter of Ideological Genocide: The Bahá'ís of Iran" (PDF)। *War Crimes, Genocide and Crimes Against Humanity*। **1** (1): 75–114।
3. ↑  Mottahedeh, Roy, *The Mantle of the Prophet : Religion and Politics in Iran*, One World, Oxford, 1985, 2000, p.238
**বাহরাইনের স্বাধীনতা আন্দোলন** (আরবি: حركة أحرار البحرين الإسلامية, ইংরেজি: Bahrain Freedom Movement; সংক্ষেপে **বিএফএম**) হল বাহরাইনের লন্ডন-ভিত্তিক একটি বিরোধী দল। দলটির সদর দপ্তর উত্তর লন্ডনের একটি মসজিদে অবস্থিত। এর আন্দোলনের প্রধান মাধ্যম হলো *ভয়েস অব বাহরাইন* নামক ওয়েবসাইট। বাহরাইনের তথ্য মন্ত্রণালয়ের নির্দেশে বাহরাইনের একমাত্র ইন্টারনেট পরিষেবা প্রদানকারী কোম্পানি *বাটেলকো* ওয়েবসাইটটি কয়েক বছর ধরে বাহরাইনে নিষিদ্ধ করেছিল।

ইতিহাস
------

বিএফএম (BFM) বাহরাইনে ১৯৯০-এর দশকের বিদ্রোহে অগ্রণী ভূমিকা পালন করেছিল।

এর নেতৃত্বে আছেন *সাইদ আল শেহাবি*, যিনি পূর্বে বাহরাইনের প্রধান শিয়া ইসলামি দল *আল ওয়েফাক ইসলামিক ন্যাশনাল সোসাইটির* সদস্য ছিলেন। কিন্তু সেপ্টেম্বর ২০০৫-এ সংসদীয় নির্বাচন বর্জন করে অন্যান্য সদস্যদের সাথে সংসদ থেকে পদত্যাগ করেন। শেহাবি লন্ডন ভিত্তিক আরব সংবাদপত্র *আল কুদস আল আরাবির* একজন লেখক।

২০০১ সালে বাহরাইন সরকারের রাজনৈতিক সংস্কারের ফলে BFM-এর দুইজন বিশিষ্ট নেতা আন্দোলন ত্যাগ করে। সংস্কারের অধীনে, সমস্ত নির্বাসিতকে রাজনৈতিক প্রক্রিয়ায় অংশগ্রহণের জন্য বাহরাইনে ফিরে আসার জন্য আমন্ত্রণ জানানো হয় এবং নেতৃস্থানীয় সদস্যরা তাদের স্বদেশে ফিরে আসেন। যদিও এর সকল সদস্য রাজনৈতিকভাে সাধারণ ক্ষমা পেয়েছে এবং অধিকাংশই রাজনৈতিক প্রক্রিয়ায় অংশগ্রহণের জন্য বাহরাইনে ফিরে এসেছে। বেশ কয়েকজন লন্ডনে রয়ে গেছে যেখানে তারা আশ্রয়প্রার্থীর মর্যাদা ধারণ করে আছে।

৭ মার্চ, ২০১১-এ *আল শেহাবি হক* আন্দোলনের নেতা হাসান মুশাইমা এবং *ওয়াফা আন্দোলনের* নেতা আবদুল ওয়াহাব হোসেন একসাথে সুন্নি সরকারকে উৎখাত করার আহ্বান জানিয়ে "প্রজাতন্ত্রের জন্য জোট সরকার" গঠন করেন। এরপর থেকে দলটি "বাহরাইনের স্বাধীনতা আন্দোলন" নামক আন্দোলনটি পরিচালনা করছে।

তথ্যসূত্র
---------

1. ↑  Frederic M. Wehrey (২০১৪)। *Sectarian Politics in the Gulf: From the Iraq War to the Arab Uprisings*। Columbia University Press। আইএসবিএন 978-0231165129। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Hardline Shi'ite groups demand republic in Bahrain"। *Reuters*। মার্চ ৮, ২০১১। সংগ্রহের তারিখ আগস্ট ৩, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ভিডিও: বাহরাইন ও এর সাংবিধানিক বিদ্রোহের গল্প
* বাহরাইন বিদ্রোহ সম্পর্কে নির্মিত কার্লটন টিভির তথ্যচিত্র
* বাহরাইন বিদ্রোহের উপর নির্মিত চ্যানেল ফোর-এর ভিডিও
**বিয়াম মডেল স্কুল ও কলেজ** বগুড়া জেলায় অবস্থিত একটি শিক্ষাপ্রতিষ্ঠান। এটি প্রথমে বগুড়া মডেল স্কুল ও কলেজ হিসেবে যাত্রা শুরু করে। তৎকালিন বাংলাদেশের প্রধানমন্ত্রী বেগম খালেদা জিয়া এর পুত্র তারেক রহমান প্রতিষ্ঠান টির ভিত্তিপ্রস্তর স্থাপন করেন। বগুড়া জেলায় উপশহর নিশিন্দারা এলাকায় এই শিক্ষাপ্রতিষ্ঠানটি অবস্হিত। প্রতিষ্ঠানটি ২০০৫ সালের ২৪ এপ্রিল শিক্ষা কার্যক্রম শুরু করে এবং ২০০৮ সালে সকল পাবলিক পরীক্ষায় অংশ নেয়। ইতোমধ্যে প্রতিষ্ঠানটি মাধ্যমিক ও উচ্চ মাধ্যমিক শিক্ষাবোর্ড,রাজশাহী এর ভেতর পাবলিক পরীক্ষায় অনেক কৃতিত্ব অর্জন করেছে।প্রতিষ্ঠানটি ২০১৮ সালে এস.এস.সি পরিক্ষায় রাজশাহী শিক্ষা বোর্ড এ জিপিএ ৫ প্রাপ্তির দিক থেকে প্রথম স্থান অধিকার করে। এছাড়া প্রতিষ্ঠানটি বরাবরই পাবলিক পরিক্ষায় রাজশাহী শিক্ষা বোর্ড এ সেরা দশে অবস্থান করে থাকে। বর্তমানে এটি বগুড়ার অন্যতম সেরা শিক্ষাপ্রতিষ্ঠান।

শিক্ষক-শিক্ষিকা
---------------

প্রতিষ্ঠানটির অধ্যক্ষ জনাব মুস্তাফিজুর রহমান। কলেজ শাখার উপাধ্যক্ষ মোঃ দুলাল হোসেন। বিদ্যালয় শাখার উপাধ্যক্ষ শফিকা আক্তার। তাছাড়াও প্রতিষ্ঠানটির কলেজ ও মাধ্যমিক শাখায় মোট ১০০ জন শিক্ষক শিক্ষিকা রয়েছেন। প্রাথমিক শাখায় রয়েছেন মোট ৫০ জন শিক্ষক শিক্ষিকা।

অনাকাঙ্ক্ষিত ঘটনাসমূহ
---------------------

১১ ফেব্রুয়ারি ২০১৯ বিয়াম মডেল স্কুল ও কলেজে বার্ষিক ক্রীড়া প্রতিযোগিতা চলাকালে দুর্বৃত্তদের ছুরিকাঘাতে এক শিক্ষক এবং তিন বহিরাগত শিক্ষার্থী আহত হন। এছাড়া হাইকোর্টের আদেশ অমান্য করে বগুড়ার বেশ কিছু স্কুল কলেজগুলোতে ভর্তির সময় সেশন ফি এবং উন্নয়ন ফি’র নামে অতিরিক্ত অর্থ আদায়ের খবর বিভিন্ন গণমাধ্যমে উঠে আসে যার মধ্যে বিয়াম মডেল হাই স্কুল ও কলেজও অন্তর্ভুক্ত।

তথ্যসূত্র
---------

1. ↑  "বিয়াম মডেল স্কুল এন্ড কলেজ, বগুড়া"।
2. ↑  "রাজশাহী বোর্ডে জিপিএ ৫ প্রাপ্তিতে বগুড়া শীর্ষে"। ২৯ জানুয়ারি ২০২০ তারিখে মূল থেকে আর্কাইভ করা।
3. ↑  "জেএসসিতে জিপিএ ৫-এ বোর্ড সেরা বগুড়া"। ২৭ মার্চ ২০২০ তারিখে মূল থেকে আর্কাইভ করা।
4. ↑  "বিভাগ সেরা বগুড়ার ছয় প্রতিষ্ঠান"।
5. ↑  "বগুড়ায় স্কুলে ক্রীড়া প্রতিযোগিতায় ছুরিকাঘাতে শিক্ষকসহ আহত ৩"।
6. ↑  "বগুড়ায় ছুরিকাঘাতে বিয়াম মডেল স্কুল এন্ড কলেজের শিক্ষকসহ আহত ৪"।
7. ↑  "বগুড়ার ছয় শিক্ষাপ্রতিষ্ঠানকে অতিরিক্ত সেশন ফি ফেরত দিতে হাইকোর্টের রুল"। ২৭ মার্চ ২০২০ তারিখে মূল থেকে আর্কাইভ করা।
8. ↑  "হাইকোর্টের আদেশ অমান্য করছে বগুড়ার স্কুল-কলেজ"।
**নূরুল ইসলাম কাব্যবিনোদ** (২০ ডিসেম্বর ১৯০৮ - ২০ জানুয়ারি ২০১৩) ছিলেন একজন বাংলাদেশি কবি ও সাংবাদিক। কবিতায় বিশেষ অবদানের জন্য ২০০৯ সালে বাংলা একাডেমি তাকে সম্মানসূচক ফেলোশিপ প্রদান করে।

প্রারম্ভিক জীবন
---------------

নূরুল ইসলাম ১৯০৮ সালের ২০ ডিসেম্বর রংপুরের বাবুখাঁ গ্রামে জন্মগ্রহণ করেন। তার পিতার নাম মুহাম্মদ আজিবুল্লাহ এবং মাতা মজিদ উন-নেসা। ১৭০০ সালে নূরুল ইসলামের প্রপিতামহ সওদাগর ওয়ালী মুহাম্মদ খান পাটনা থেকে রংপুরে ডিঙ্গী নৌকা নিয়ে বাণিজ্য করার জন্য আসেন এবং এখানেই স্থায়ী হন। ওয়ালী খানের পুত্র মুহাম্মদ বাবুল খানের নামানুসারে গ্রামের নামকরণ করা হয়েছে বাবুখাঁ। নূরুল ইসলাম চতুর্থ শ্রেণীতে পড়াবস্থায় ছড়া লেখা শুরু করেন।

কর্মজীবন
--------

নূরুল ইসলাম শিক্ষাজীবন শেষ করে সাংবাদিকতায় প্রবেশ করেন। তিনি ১৯৪৭ সালে *রংপুর জেলা সাংবাদিক সমিতি* প্রতিষ্ঠায় ভূমিকা রাখেন এবং প্রতিষ্ঠাতা সাধারণ সম্পাদকের দায়িত্ব পালন করেন। ভারত বিভাগের পর তিনি পাকিস্তান অ্যাসোসিয়েটেড প্রেসের রংপুর জেলা প্রতিনিধি হিসেবে দায়িত্ব পালন করেন। সংবাদ সংক্রান্ত একটি মামলায় তিনি কিছুকাল কারাভোগ করেন। ১৯৫২ সালে তিনি সাংবাদিকতা থেকে অবসর গ্রহণ করেন। পরে বাংলাদেশ বেতারের রংপুর কেন্দ্রে অনিয়মিত শিল্পী ও স্ক্রিপট রাইটার হিসেবে কিছুকাল কাজ করেন। ১৯৮৭ সালে ‘ছান্দসিক সাহিত্য সংস্কৃতি গোষ্ঠী’ নামে একটি সাংস্কৃতিক সংগঠন প্রতিষ্ঠা করেন।

### গ্রন্থ

নূরুল ইসলামের উল্লেখযোগ্য কাব্যগ্রন্থের মধ্যে রয়েছে:

* রুবাইয়েতে নূর
* আঞ্চলিক ভাষায় হামার অমপুর
* গুলশান (১৯৪৫)
* পেয়ারা (১৯৫০)
* শেফালী (১৯৫৮)
* ইকবাল
* নজরুলনামা (১৯৬০)

ব্যক্তিগত জীবন
--------------

নূরুল ব্যক্তিগত জীবনে বিবাহিত এবং চার পুত্র ও ৩ কন্যার জনক ছিলেন। ২০১৩ সালের ২০ জানুয়ারি ১০৫ বছর বয়সে রংপুরে নিজ বাসভবনে মৃত্যুবরণ করেন। পরে তাকে স্থানীয় মিস্ত্রীপাড়া কবরস্থানে সমাধিস্থ করা হয়।

তথ্যসূত্র
---------

1. ↑  "পুরস্কারপ্রাপ্ত লেখক তালিকা"। *banglaacademy.org.bd*। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।
2. 1 2 3 4 5 6 7 8 9 10 11 12  "উত্তরাঞ্চলের বর্ষিয়ান ছান্দসিক কবি নূরুল ইসলাম কাব্যবিনোদের ১০৫ বছর বয়সে ইন্তিকাল"। *দৈনিক সংগ্রাম*। সংগ্রহের তারিখ ১০ মার্চ ২০২০। [*স্থায়ীভাবে অকার্যকর সংযোগ*]
3. ↑  "শতবর্ষী কবির সম্মাননা"। *প্রথম আলো*। সংগ্রহের তারিখ ১০ মার্চ ২০২০। [*স্থায়ীভাবে অকার্যকর সংযোগ*]